Assalamualaikum dan salam sejahtera

Sehingga 11 Jun 2018, kawasan Pentadbiran Majlis Perbandaran Ampang Jaya
merangkumi Mukim Ampang dan Mukim Hulu Kelang telah mencatat sebanyak 1010 kes
Demam Denggi.

Dijangka kes denggi akan meningkat selepas perayaan Aidilfitri disebabkan oleh
pergerakan manusia dan faktor cuaca.

Sehubungan dengan itu, bersempena dengan musim perayaan sambutan sambutan Hari
Raya Aidilfitri yang bakal tiba tidak lama lagi. Bahagian Kesihatan, Jabatan
Kesihatan, Alam Sekitar dan Penjaja ingin mengigatkan agar Tuan /Puan supaya
mengambil langkah-langkah pencegahan demam denggi berikut :

\* Luangkan masa 10 minit untuk membersihkan kawasan luar dan dalam rumah sebelum
pulang beraya di kampung (cari & musnahkan bekas-bekas yang berpotensi menakung
air, cth : bekas plastik, tong cat, tayar, bekas polisterin, kanvas, tong air
dan lain-lain
\* Gunakan Abate atau racun jentik-jentik dalam tempat simpanan air di luar dan
dalam rumah (kolah / baldi)
\* Pastikan bekas-bekas yang boleh menakung air di luar rumah diterbalikkan
(seperti pasu, baldi, tong dan lain-lain
\* Gunakan repellen semasa menziarahi saudara mara di lokaliti yang banyak nyamuk
atau kes denggi
\* Memakai baju lengan panjang atau berwarna cerah
\* Elakkan berkunjung ke rumah saudara mara ketika waktu senja (waktu nyamuk
sedang aktif mengigit)
\* Anda digalakkan untuk membuat semburan sendiri di rumah menggunakan aerosal
(shieldtox, ridsect dan lain-lain).. sembur di belakang langsir, bawah kerusi
dan belakang almari tempat nyamuk aedes berehat
\* Dapatkan rawatan awal di mana-mana klinik kesihatan sekiranya demam
Semoga kegembiraan menyambut lebaran kali ini tidak diragut dengan jangkitan
demam denggi akibat kelalaian kita sendiri

INGAT ¡ DENGGI MEMBUNUH

TIADA AEDES, TIADA DENGGI, TIADA ZIKA

Selamat Menyambut Hari Raya Aidilfitri

Maaf Zahir dan Batin
Dari Kami, Warga Kerja Bahagian Kesihatan
Majlis Perbandaran Ampang Jaya